MODIFICACIÓN DAS TARIFAS DO PREZO PÚBLICO POLOS SERVIZOS QUE SE PRESTAN NO CENTRO DE VACACIÓNS A LANZADA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 30/04/2020)

O Presidente da Comisión somete a debate a proposta de acordo do asunto relativo á modificación do acordo regulador do prezo público polos servizos que se prestan no Centro de Vacacións A Lanzada, asinada polo Deputado delegado, D. Carlos López Font con data 14 de abril de 2020, cuxo contido é o seguinte: “Visto o Informe–Proposta da Xefa de servizo de Cohesión Social e Xuventude, conformado polo Deputado delegado, de data 17/03/2020, para modificación do anexo I do Acordo regulador do prezo público polos servizos que se prestan no Centro de Vacacións “A Lanzada”, para introdución dunha nova tarifa de aplicación a actividades de especial interese ou utilidade pública organizadas por entidades de carácter social ou Concellos da provincia. Visto o Informe da Intervención provincial de data 17/03/2020. Vista a competencia da Xunta de Goberno en materia de establecemento e regulación de Prezos públicos segundo o disposto no artigo 46 do TRLRFL e acordo de delegación de competencias plenarias na Xunta de Goberno Provincial de data 30/12/1992 (BOP nº 14, 22/01/1993). Á vista do exposto, PROPOÑO á Comisión Informativa de Réxime Interior, Economía, Facenda e Axenda Dixital, ditaminar favorablemente a seguinte proposta de ACORDO: Primeiro. Acordar a modificación do Anexo I do Acordo regulador do prezo público polos servicios que se prestan no Centro de Vacacións “A Lanzada”, para establecemento e regulación dunha nova tarifa nos supostos de ocupación e uso das instalacións, para actividades de especial interese ou utilidade pública organizadas por entidades de carácter social ou Concellos da provincia. Segundo. Autorizar a aplicación dunha nova tarifa deficitaria xustificada no especial interese ou utilidade pública e social das actividades e entidades organizadoras. Terceiro. Aprobar a modificación do anexo I do Acordo regulador do prezo público polos servicios que se prestan no Centro de Vacacións “A Lanzada”, introducindo a nova tarifa especial, quedando dito Anexo redactado como segue: 1.1. Pola utilización da cociña e comedor por grupos, cada día 52,00 € 2.1. Organizados pola Deputación, en períodos de 7 días Con prestación de servizos: — Prazas ordinaria, por persoa 100,00 € — Prazas familia numerosa, por persoa 80.00 € — Prazas familia monoparental, por persoa 80.00 € — Prazas especias circunstancias socioeconómicas previstas nas bases reguladoras dos campamentos 0,00 € 2.2. Non organizados pola Deputación, sen prestación de servizos, Con supervisión de montaxe e desmontaxe de tendas 2.2.1. Por cada tenda e día 7,00 € 2.2.2. Por cada persoa e día 4,00 € 3.1. Por cada Bungalow e día 58,00 € 3.2. Por cada persoa e día 13,00 € Aplicarase unha tarifa reducida nos seguintes supostos: Solicitudes presentadas por entidades sen ánimo de lucro, que estean inscritas no Rexistro único de entidades prestadoras de servizos sociais da Xunta de Galicia (RUEPSS), regulado polo Decreto 254/2011, de 23 de decembro, polo que se establece o réxime de rexistro, autorización, acreditación e inspección dos servizos sociais de Galicia, publicado no Diario Oficial de Galicia (DOG) do 20 de xaneiro de 2012, ou equivalente, sempre que o uso teña unha finalidade de interese público e social debidamente xustificado. Solicitudes presentadas polos concellos, para a organización de obradoiros de emprego e actividades formativas encamiñadas á inserción laboral de persoas en risco de exclusión social. Nestes casos, as tarifas a aplicar serán as seguintes: Cociña e comedor: Pola utilización da cociña e comedor por grupos, cada día: 10,00 € Utilización de bungalows: Pola utilización de cada Bungalow e día: 15,00 € Por cada persoa e día: 5,00 € Cociña e comedor: Pola utilización da cociña e comedor por grupos, cada día: 8,00 € Utilización de bungalows: Pola utilización de cada Bungalow e día: 10,00 € Por cada persoa e día: 2,00 € Corresponde o/a Deputado/a de Área, previo informe proposta do/a Xefe/a de Servizo, conformado por Intervención, declarar o especial interese ou utilidade pública da actividade a desenvolver por concorrer circunstancias de carácter social, que xustifiquen tal declaración. No obstante, o uso das instalacións estará sempre condicionada á súa dispoñibilidade fora do período comprendido entre o 15 de xuño e o 15 de setembro. Sobre estas tarifas aplicarase no seu caso, o IVE correspondente. Cuarta. As novas tarifas publicaranse na páxina web e Boletín Oficial da Provincia, e serán de aplicación desde o día seguinte á publicación no Boletín.” Unha vez debatido o asunto e segundo o establecido nos artigos 32 da Lei 7/1985, de 2 de abril, Reguladora das Bases do Réxime Local, 52 do Regulamento Orgánico da Deputación de Pontevedra e 126 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, sométese a votación a proposta de acordo, obtendo o seguinte resultado: Votos a favor: (17), sendo oito (8) do grupo provincial do PSG-PSOE, sete (7) do grupo provincial do Partido Popular e dous (2) do grupo provincial do BNG. Votos en contra: (0), ningún. Abstencións: (0), ningunha. A Comisión Informativa de Réxime Interior, Economía, Facenda e Axenda Dixital ditamina a proposta de acordo do asunto relativo á modificación do acordo regulador do prezo público polos servizos que se prestan no Centro de Vacacións A Lanzada, cos votos a favor das Deputadas e Deputados dos grupos provinciais do PSG-PSOE, do Partido Popular e do BNG. Documento asinado electronicamente ó marxe. O Secretario da Comisión José Antonio Gulías Varela